
1. Základné údaje


1. 1 Číslo podľa štátneho zoznamu, číslo alebo kód územia

Nebolo pridelené, bude pridelené až po vyhlásení chráneného územia.
1. 2 Príslušnosť k európskej sústave chránených území a územiam  medzinárodného významu
Celé územie chráneného areálu Sedliská sa prekrýva s územím, ktoré je súčasťou európskej sústavy chránených území (Natura 2000). Výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“) bolo územie zaradené ako navrhované územie európskeho významu pod označením SKUEV0175 Sedliská.
1. 3 Kategória a názov územia

Chránený areál (CHA) Sedliská

1. 4 Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu

Výnosom MŽP SR č. 3/2004-5.1 bolo zaradené ako navrhované územie európskeho významu pod označením SKUEV0175 Sedliská s platným 2. a 4. stupňom ochrany.

Rozhodnutím Komisie č. 2008/218/ES z 25. januára 2008, ktorým sa podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijíma prvý aktualizovaný zoznam lokalít európskeho významu v alpskom biogeografickom regióne, bolo predmetné územie zaradené do tohto regiónu. 
1.5 Celková  výmera chráneného územia a jeho ochranného pásma
Celková výmera chráneného areálu Sedliská je 43,64 ha. Ochranné pásmo chráneného areálu sa osobitne nevymedzuje.
1. 6 Súčasný stav predmetu ochrany

1.6.1 Prírodné pomery
Geografická poloha

Územie sa nachádza v západnej časti Slovenska, severovýchodne od mesta Hlohovec, v najjužnejšom výbežku Považského Inovca, na styku s Podunajskou nížinou. 
Geomorfologické pomery

Podľa geomorfologického členenia Slovenska (MAZÚR, LUKNIŠ, 1986) patrí územie do sústavy Alpsko-himalájskej, podsústavy Karpatskej, provincie Západné Karpaty, subprovincie Vnútorné Západné Karpaty, oblasti Fatransko-tatranskej, celku Považský Inovec a podcelku Inovecké predhorie.

Geologické a pôdne pomery
Na geologickej stavbe územia sa podieľajú horniny druhohôr – mezozoika obalovej série inoveckej, treťohorné sedimenty a horniny kvartéru. Hlavnou stavebnou časťou územia sú druhohorné vápence a dolomity. Treťohorné sedimenty vystupujú na povrch v JV časti územia a majú charakter karbonátových brekcií. Kvartérne horniny tvoria hliny a spraše, ktoré sú výraznejšie vyvinuté v SZ lesnatej časti územia. Pôdny kryt tvoria hnedozeme luvizemné a luvizeme zo sprašových hlín (ŠÁLY,R., ŠURINA,B.,2002).

Klimatické pomery

Územie patrí do teplej klimatickej oblasti do okrsku teplého, mierne suchého s chladnou zimou. Priemerný ročný úhrn zrážok sa pohybuje v rozmedzí 550 – 600 mm (Lapin et al.,2002).

Floristická charakteristika 
Podľa fytogeografického členenia Slovenska (Futák, 1980) patrí územie do oblasti západokarpatskej flóry (Carpaticum occidentale), obvodu predkarpatskej flóry  (Praecarpaticum), okresu Považský Inovec. Podľa vegetačno-rekonštrukčnej mapy (Michalko et all., 1986) vegetáciu na území tvorili dubovo-cerové lesy.

Potenciálnu prirodzenú vegetáciu podľa Maglocký, 2002 predstavujú dubové a dubovo-cerové lesy.

V reálnej vegetácii územia európskeho významu prevládajú lesné spoločenstvá. Nelesné spoločenstvá sa vyskytujú predovšetkým v zóne B, v severnej časti územia na okraji lesného porastu a súčasťou územia je i v súčasnosti kultúrna lúka.
  Tab. 1  Prehľad biotopov v území
	Kód biotopu/ kód NATURA 2000
	Názov biotopu
	Význam-nosť
biotopu
	Výmera biotopu v CHÚ (v ha)
	% z celkovej výmery CHÚ

	Pi5/6110*
	Pionierske porasty zv. Alysso-Sedion albi na plytkých karbonátových a bázických substrátoch


	P
	Mozaikovitý výskyt v biotope Tr1
	

	Tr1/6210*

Tr2/6240*
	Suchomilné travinnobylinné a krovinové porasty na vápnitom substráte s výskytom druhov čeľade Orchidaceae
Subpanónske travinnobylinné porasty
	P

       P
	4,040
	9,4

	Kr6/40A0*
	Xerotermné kroviny
	P
	0,459
	1,1

	Kr7
	Trnkové a lieskové kroviny
	
	1,264
	3,1

	Ls3.1/91H0* 

(mimo porastovej plochy)
	Teplomilné submediteránne dubové 

lesy 
	P
	0,674
	1,6

	Ls3.1/91H0*

	Teplomilné submediteránne dubové 
lesy 
	P
	0,646
	1,5

	Ls2.1
	Dubovo-hrabové lesy karpatské
	N
	35,342
	80,4

	I
	Intenzifikované trávne porasty
	
	1,217
	2,9


  vysvetlivky:  E – biotop európskeho významu

               N – biotop národného významu

                       P – prioritný biotop
Nelesné spoločenstvá v území vznikli ako náhradné spoločenstvá po odstránení teplomilných dubových lesov. 
Pred 40-timi rokmi boli podľa Vozárovej, M., (1979) najrozšírenejšími spoločenstvami v CHA Sedliská úzkolisté xerotermné travinnoobylinné  porasty asociácie Festuco valesiacae – Stipetum capillatae Silinger 1930 patriace do zv. Festucion valesiacae. V čase výskumu Vozárovej dominantným druhom v spoločenstve bola kostrava valeská (Festuca valesiaca), ktorá spolu s ďalšími druhmi ako napr. ometlina štíhla (Koeleria macranth), fúzatka prstnatá (Botriochloa ischaemum), zanoväť rakúska (Chamaecytisus austriacus), nátržník piesočný (Potentilla arenaria), hrdobarka obyčajná (Teucrium chamaedrys), hlaváčik jarný (Adonis vernalis) a sinokvet mäkký (Jurinea mollis) udávala fyziognómiu porastu. Kavyľ vláskovitý (Stipa capillata), ktorý je v súčasnosti dominantným druhom spoločenstva bol v čase výskumu v niektorých častiach územia druhom s vysokou stálosťou, ale nie prevládajúcim druhom.
Absencia pastvy spôsobila, že  do nízkych pasienkových porastov vnikajú viaceré vysokosteblové trávy ovsík obyčajný (Arrhenatherum elatior), stoklas vyvýšený (Bromus erectus), lipnica úzkolistá (Poa angustifolia) a spolu s krovinami i druhy teplomilných lemov zv. Geranion sanguinei, napr. pakost krvavý (Geranium sanguineum), oman úzkolistý (Inula ensifolia), jasenec biely (Dictamnus albus).
Na okrajoch starých jám po náhodnej ťažbe štrku  resp. na druhotne obnažených skalnatých plochách sa mozaikovite v rámci územia vyskytujú teplomilné pionierske spoločenstvá zv. Alysso-Sedion albi s druhmi rozchodník prudký (Sedum acre), r. šesťradový (S. sexangulare), ďalej napr., lomikameň trojprstý (Saxifraga tridactylites), tarica kališnatá (Alyssum alyssoides). 
Krovinové spoločenstvá sa vyskytujú predovšetkým v okrajových častiach zóny B,  v dôsledku nedostatočného manažmentu zaberajú v území čoraz väčšie plochy. Ich drevinové zloženie tvoria slivka trnková (Prunus spinosa), hloh (Crataegus sp.), ruža (Rosa), brest hrabolistý (Ulmus minor) a druhy pochádzajúce z výsadieb v bývalej záhrade mechúrnik stromovitý (Colutea arborescens)  a orgován obyčajný (Syringa vulgaris). 
V území sa vyskytujú tiež xerotermné kroviny tvorené predovšetkým čerešňou krovitou (Cerasus fruticosa), slivkou trnkovou chlpatou (Prunus spinosa subsp dasyphylla),  čerešňou mahalebkovou (Cerasus mahaleb), zobom vtáčím (Ligustrum vulgare). 

Z druhov európskeho významu sa v území vyskytuje poniklec veľkokvetý (Pulsatilla grandis), ktorý v území vytvára bohatú populáciu.
Ďalšími ochranársky významnými druhmi flóry sú napr. hlaváčik jarný (Adonis vernalis), poniklec lúčny český (Pulsatilla pratensis subsp. bohemica), vstavač trojzubý (Orchis tridentata), vstavač purpurový (O. purpurea), na lesných okrajoch jasenec biely (Dictamus albus). V lesnej časti územia  boli z chránených a ohrozených druhov rastlín zistené napr. modruška pošvatá (Limodorum abortivum) a ľalia zlatohlavá (Lilium martagon).

Kosatec nízky (Iris pumila), ktorý sa vyskytuje v xerotermných porastoch v dolnej časti územia je tu nepôvodný, bol zámerne vysadený okolo roku 1975.

Z inváznych druhov drevín ohrozuje územie predovšetkým šírenie agátu bieleho (Robinia pseudoacacia) a v posledných rokoch i pajaseňa žliazkatého (Ailanthus altissima).
   Tab. 2  Prehľad chránených a ohrozených druhov rastlín v CHA   Sedliská

	Vedecký názov taxónu
	Slovenský názov taxónu
	Význ.. taxónu
	Dohovory
	§
	Kategória IUCN

	Achillea setacea
	rebríček štetinatý
	
	
	
	VU

	Adonis vernalis
	hlaváčik jarný
	NV
	
	5
	VU

	Anemone sylvestris
	veternica lesná
	
	
	
	LR:nt

	Aster amelloides
	astra spišská
	
	
	
	LR:nt

	Campanula bononiensis
	zvonček boloňský
	
	
	
	LR:nt

	Cerasus fruticosa
	čerešňa krovitá
	
	
	
	VU

	Dianthus collinus
	klinček kopcový
	NV
	
	5
	EN

	Dictamnus albus
	jasenec biely
	NV
	
	5
	VU

	Erysimum diffusum
	horčičník konáristý
	
	
	
	LR:nt

	Knautia drymeia
	chrastavec kroviskový 
	
	
	
	LR:nt

	Lilium martagon
	ľalia zlatohlavá
	
	
	
	LR:nt

	Limodorum abortivum
	modruška pošvatá
	NV
	
	4,5
	EN

	Linum austriacum
	ľan rakúsky
	
	
	
	LR:nt

	Linum hirsutum
	ľan chlpatý
	NV
	
	5
	VU

	Medicago monspeliaca
	lucerna tesálska
	NV
	
	4,5
	EN

	Orchis militaris
	vstavač vojenský
	NV
	
	5
	VU

	Orchis purpurea
	vstavač purpurový
	NV
	
	5
	VU

	Orchis tridentata
	vstavač trojzubý
	NV
	
	4,5
	EN

	Papaver dubium subsp. austromoravicum
	mak pochybný bielokvetý
	
	
	
	LR:nt

	Pulsatilla grandis
	poniklec veľkokvetý
	EV
	Bern1
	4,5
	VU

	Platanthera bifolia
	vemenník dvojlistý
	
	
	
	VU

	Pulsatilla pratensis subsp. bohemica
	poniklec lúčny český
	NV
	
	5
	VU

	Ranunculus ilyricus
	iskerník ilýrsky
	
	
	
	LR:nt

	Thymelea passerina
	vrabcovník obyčajný
	
	
	
	LR:nt

	Vicia pissiformis
	vika hrachovitá
	
	
	
	LR:nt

	Xeranthemum annuum
	suchokvet ročný
	
	
	
	LR:nt


Vysvetlivky:    

· významnosť druhu   -  EV – druh európskeho významu, NV – druh národného významu (druh z prílohy č. 4  vyhlášky MŽP SR č.  24/2003 Z. z.)

· §  -  chránený druh  (v prílohe č. 4, 5 vyhlášky  MŽP SR 24/2003 Z. z.)

· kategória  ohrozenosti podľa  IUCN :  CR – kriticky ohrozený, EN – ohrozený, VU – zraniteľlný, LR:nt – takmer ohrozený;   DD – údajovo nedostatočný  (podľa  Feráková, Maglocký, Marhold, 2001)
· Bern 1 – druh z prílohy 1 Bernského dohovoru
Fauna

Faunu Sedlísk tvoria predovšetkým druhy viazané na lesostepné a stepné spoločenstvá, spolu s druhmi viazanými na teplomilné lesné spoločenstvá. Z bezstavovcov sú známe údaje o výskyte druhov patriacich do viacerých skupín. Ide predovšetkým o dážďovky čeľade Lumbricidae, mäkkýše (Mollusca), z hmyzu najmä  druhy z radov bzdochy (Heteroptera), chrobáky (Coleoptera), blanokrídlovce (Hymenoptera), dvojkrídlovce (Diptera) a motýle (Lepidoptera). Z druhov európskeho významu sa tu vyskytuje roháč obyčajný (Lucanus cervus). V území bolo zistených aj viacero chránených druhov národného významu: modlivka zelená (Mantis religiosa), z motýľov modráčik kozincový (Glacopsyche alexis), vidlochvost ovocný (Iphiclides podalirius), zelenáčik nevädzový (Jordanita chloros), vretienka neskorá (Zygaena laeta), vretienka kotúčová (Zygaena punctum). Okrem nich sa tu z motýľov vyskytuje aj viacero ekosozologicky významných druhov (Thecla betulae, Satyrium pruni, Polyommatus bellargus).

Z plazov sa tu pomerne hojne vyskytuje jašterica zelená (Lacerta viridis), užovka stromová (Zamenis longissimus), slepúch lámavý (Anguis fragilis), užovka hladká (Coronella austriaca). Pomerne bohatá je fauna vtákov, pričom v území sa vyskytujú druhy viazané na otvorenú krajinu, lesných okrajov a ekotonálnych biotopov so zastúpením kriačin a druhy viazané na lesné biotopy. Z cicavcov sú zastúpené prevažne drobné zemné cicavce (Sorex araneus, Crocidura sp., Mus musculus, Apodemus sp., Clethrionomys glareolus). Zo šeliem najmä lasice (Mustela erminea, Mustela nivalis) a líška obyčajná (Vulpes vulpes).

Tab. 3  Prehľad chránených a ohrozených druhov živočíchov v CHA Sedliská
	Vedecký názov taxónu
	Slovenský názov taxónu
	Význ. taxónu
	Dohovory
	§
	Kategória

IUCN

	Lucanus cervus
	roháč obyčajný
	EV
	HD 2, Bern 3
	§E
	LR:lc

	Cucujus cinnaberinus
	plocháč červený
	EV
	HD 2,4, Bern 2
	§E
	LR:nt

	Mantis religiosa
	modlivka zelená
	NV
	
	§N
	

	Jordanita chloros
	zelenáčik nevädzový
	
	
	
	VU

	Zygaena laeta
	vretienka neskorá
	NV
	
	§N
	CR

	Zygaena punctum
	vretienka kotúčová
	
	
	
	VU

	Iphiclides podalirius
	vidlochvost ovocný
	
	
	
	LR:nt

	Glaucopsyche alexis
	modráčik kozincový
	
	
	
	LR:nt

	Polyommatus bellargus
	modráčik ďatelinový
	
	
	
	VU


Vysvetlivky:    

· významnosť druhu   -  EV – druh európskeho významu, NV – druh národného významu 
· §  -  chránený druh  (v prílohe č. 4, 6 vyhlášky  MŽP SR 24/2003 Z. z.)

· kategória  ohrozenosti podľa  IUCN :  CR – kriticky ohrozený, EN – ohrozený, VU – zraniteľný, LR:nt – takmer ohrozený;   Lr:lc –najmenej ohrozený (podľa  Baláž, D., Marhold, K., Urban, P., (eds.) 2001
· Bern 2,3 – druh z prílohy II, III  Bernského dohovoru
HD 2, 4 – druh z prílohy II. IV smernice o biotopoch
1.6.2 Stručný opis predmetu ochrany


Predmetom ochrany sú prioritné biotopy európskeho významu: Ls3.1 Teplomilné submediteránne dubové lesy (91H0*), Kr6 Xerotermné kroviny (40A0*), Tr1.1 Suchomilné travinno-bylinné a krovinové porasty na vápnitom podloží, ktoré predstavujú dôležité stanovištia čeľade Orchideaceae (6210*) a Subpanónske travinnobylinné porasty (6240*). 


Predmetom ochrany sú tiež nasledovné druhy európskeho významu: poniklec veľkokvetý (Pulsatilla grandis), Bolbelasmus unicornis, plocháč červený (Cucujus cinnaberinus) a roháč obyčajný (Lucanus cervus).
1.6.3 Hodnotenie stavu predmetu ochrany, stanovenie priorít ochrany
A) Hodnotenie stavu predmetu ochrany 

Biotopy

Hodnotenie stavu biotopov európskeho významu, ktoré sú uvedené ako predmet ochrany vyplýva zo zhodnotenia stavu druhov a biotopov zo správy podľa článku 17 smernice o biotopoch, medzinárodných záväzkov a cieľov stanovených v strategických dokumentoch Slovenskej republiky (SR). 
Tab. 4  Prehľad stavu biotopov v CHA Sedliská
	Kód biotopu
	Reprezen-tatívnosť biotopu v území
	Relatívna rozloha biotopu v území
	Zachova-losť biotopu v území
	Stav biotopu
	Stav biotopu v rámci bioregiónu
	bioregión
	Cieľ ochrany v rámci územia
	Priorita

	40A0*
	C
	C
	C
	C
	U1
	alpský
	Nutné zlepšenie stavu v území
	stredná

	6210*
	B
	C
	B
	B
	U1
	alpský
	Nutné zlepšenie stavu v území
	stredná

	6240*
	B
	C
	B
	B
	U1
	alpský
	Nutné zlepšenie stavu v území
	stredná

	91H0*
	B
	C
	B
	B
	U1
	alpský
	Nutné zlepšenie stavu v území
	stredná


Vysvetlivky k tabuľkám:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý, XX – neznámy (Polák, Saxa 2005)
Grafické znázornenie v tabuľke je vo forme „semafórových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.
Lesné biotopy
Ls3.1
Teplomilné submediteránne dubové lesy (91H0*)

Najsuchšie rozvoľnené dubové lesy s Quercus pubescens, Q. petraea agg. a teplomilných krov, v komplexe  so sucho- a teplomilnými travinno-bylinnými spoločenstvami, ktoré boli v minulosti často využívané na pastvu, pričom mnohé lesné porasty boli odstránené. Charakteristická je veľká druhová diverzita krov a bylín, medzi ktorými prevládajú teplomilné druhy.

V chránenom území sa tieto biotopy vyskytujú ostrovčekovite aj ako sukcesné štádiá mimo porastovej plochy (severná časť územia – funkčná plocha 16, vedená ako neúrodné lesné pozemky), v juhovýchodnej časti dokonca aj mimo lesných pozemkov, v priestore bývalej PR Sedliská.
Tento biotop sa nachádza na území v stave B. Ako problematická sa javí predovšetkým štruktúra lesného biotopu, a to nedostatok hrubých stromov a hrubého mŕtveho dreva.
Nelesné biotopy

Tr1.1
Suchomilné travinnobylinné a krovinové porasty na vápnitom substráte (*dôležité stanovištia vstavačovitých) (6210*)

Tr2      Subpanónske travinno-bylinné porasty (6240*)
Vzhľadom na to, že v katalógu biotopov (Stanová, Valachovič, 2002) sa obsahová náplň týchto biotopov do značnej miery prekrýva a na základe ich charakteristík v katalógu nie je možné v území určiť presné hranice ich rozšírenia, a vzhľadom na to, že vyžadujú rovnaký manažment, uvádzame ich ako komplex biotopov.
V xerotermných travinnobylinných biotopoch sa  v území vyskytujú rebríček kopcový (Achillea collina), cesnak žltý (Allium flavum), jagavka vetvistá (Anthericum ramosum), marinka psia (Asperula cynynchica), zvonček sibírsky (Campanula sibirica), ostrica nízka (Carex humulis), kostrava žliabkatá (Festuca rupicola), devätorník peniažtekový (Helianthemum nummularium), oman mečolistý (Inula ensifolia), sinokvet mäkký (Jurinea mollis), ometlina štíhla (Koeleria macrantha), ľan rakúsky (Linum austriacum), ľan tenkolistý (Linum tenuifolium), lucerna kosákovitá (Medicago falcata), lucerna ďatelinová (Medicago lupulina), lucerna najmenšia (Medicago minima), vstavač trojzubý (Orchis tridentata), chlpánik Bauhinov (Pilosella bauhinii), nátržník piesočný (Potentilla arenaria), veronikovec sivý (Pseudolysimachion spicatum), poniklec veľkokvetý (Pulsatilla grandis), sezel sivý (Seseli osseum), kavyľ vláskovitý (Stipa cappilata), hrdobarka obyčajná (Teucrium chamaedrys), ďatelina poľná (Trifolium campestre).

V minulosti boli sucho- a teplomilné spoločenstvá pasené, po ukončení pastvy bola časť územia ovplyvňovaná náhodnými požiarmi. 
Od začiatku 90-tych rokov minulého storočia sa v území na vybraných plochách vykonávali manažmentové opatrenia zamerané predovšetkým na spomalenie sekundárnej sukcesie výrubom náletových drevín,  a kosením s odstraňovaním pokosenej biomasy.

Ešte donedávna dochádzalo v časti územia bývalej rezervácie k mechanickému narušovaniu vegetácie jazdou na bicykloch, čo v malej miere je prínosom pre vegetáciu územia a čiastočne nahrádza absenciu manažmentu,  avšak v niektorých exponovaných častiach dochádzalo k vytvoreniu miest bez vegetácie, čo by mohlo prispieť k ruderalizácii biotopu, resp. k šíreniu inváznych druhov.

Xerotermné porasty, v ktorých boli vykonávané manažmentové opatrenia sú floristicky bohaté, avšak občasné kosenie, ktoré vzhľadom na nedostatok finančných prostriedkov sa na jednotlivých plochách aplikovalo raz za niekoľko rokov, bolo z hľadiska starostlivosti o biotopy nedostatočné. 

Biotopy sa v území nachádzajú v priaznivom stave B. Pre zlepšenie stavu v území je nevyhnutné vykonávať manažmentové opatrenia na zabránenie sekundárnej sukcesie.

Kr6       Xerotermné kroviny (40A0*)
Biotop vytvára menšie skupinky krovín na plytkých pôdach, často na okraji trnkových a lieskových krovín (Kr7). Dominantným druhom je čerešňa krovitá (Cerasus fruticosa), vyskytuje sa tu tiež slivka trnková chlpatá (Prunus spinosa subsp. dasyphylla), hloh jednosemenný (Crataegus monogyna), ruža (Rosa sp.), drieň obyčajný (Cornus mas). V podraste sa vyskytuje hrdobarka obyčajná (Teucrium chamaedrys), mrvica peristá (Brachypodium pinnatum), ranostajovec pestrý (Securigera varia), jarva obyčajná (Clinopodium vulgare). Biotop sa v území nachádza v nepriaznivom stave, je nevyhnutné vykonávať v území opatrenia na zlepšenie jeho stavu.
Druhy európskeho významu
Hodnotenie stavu druhov európskeho významu, ktoré sú uvedené ako predmet ochrany zo zhodnotenia stavu druhov a biotopov zo správy podľa článku 17 smernice o biotopoch, medzinárodných záväzkov a cieľov stanovených v strategických dokumentoch Slovenskej republiky (SR).
Tab. 5  Prehľad stavu druhov v CHA Sedliská podľa SDF
	Bioregión
	Druh
	Relatívna početnosť v území
	Zachovalosť populácie v území
	Stav izolovanosti populácie v území
	Celkový stav populácie v území
	Stav druhu na úrovní biogeografického regiónu
	Cieľ ochrany v rámci územia
	Priorita

	alpský
	Bolbelasmus unicornís
	C 
	B
	C
	B
	U2
	Nutné zlepšenie stavu v území
	vysoká

	alpský
	Pulsatilla grandis
	B
	B
	C
	B
	U1
	Nutné zlepšenie stavu v území
	stredná


Vysvetlivky k tabuľkám:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý, XX – neznámy (Polák, Saxa 2005)
Grafické znázornenie v tabuľke je vo forme „semafórových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.
Rastliny:

Poniklec veľkokvetý Pulsatilla grandis

Druh sa v území vyskytuje v xerotermných travinnobylinných porastoch (biotopy Tr1, Tr2) a vytvára početnú, bohato kvitnúcu  populáciu, vyskytujúcu takmer na celej ploche bývalej PR Sedliská. Celkový stav populácie druhu v území je priaznivý (stav B). Pre zlepšenie stavu v území je nevyhnutné vykonávať manažmentové opatrenia na zabránenie sekundárnej sukcesie.
Živočíchy: 
hubár jednorohý (Bolbelasmus unicornis) - prítomnosť druhu nebola zistená v posledných rokoch, pričom výskumu tohto druhu bola venovaná mimoriadna pozornosť.
Hlavnými biotopmi druhu sú okraje svetlých listnatých lesov, lesostepi, extenzívne pasienky s krovinami a ekotónmi. Žije na podzemných hubách rodu Tuberales.
roháč obyčajný (Lucanus cervus) - zistený výskyt dospelých jedincov. Vyžaduje zachovať prítomnosť starých stromov predovšetkým dubov vhodných pre vývin lariev.

B) Stanovenie priorít ochrany 

· Udržať resp. zlepšiť  priaznivý stav súčasných xerotermných travinno-bylinných biotopov v území (zo stavu B do stavu A).
· Udržať resp. zlepšiť priaznivý stav populácií ponikleca veľkokvetého (Pulsatilla grandis) (zo stavu B do stavu A).
· Zlepšiť stav biotopu Kr6 Xerotermné kroviny (4040*) zo stavu C do stavu B.
· Udržať priaznivý stav biotopov vhodných pre výskyt chránených druhov živočíchov európskeho významu, ktoré sú predmetmi ochrany. 
1.6.4 Hodnotenie ďalších osobitných záujmov ochrany prírody a krajiny v území
V chránenom území sa okrem biotopov a druhov  európskeho významu, ktoré sú predmetom ochrany územia, vyskytujú ďalšie ekosozologicko významné druhy rastlín a živočíchov národného významu. Jedná sa predovšetkým o druhy viazané na xerotermné travinnobylinné biotopy a nevyžadujú odlišný manažment ako tieto biotopy, a preto ich v tejto kapitole osobitne neuvádzame.
1.7 Výsledky komplexného zisťovania  stavu lesa 

Chránené územie organizačne spadá pod lesný celok (LC) Hlohovec. V súčasnosti je pre LC Hlohovec program starostlivosti o lesy na roky 2018-2027 v schvaľovacom procese.

Súčasťou chráneného územia sú lesné porasty č. 80, 81a, 81b, ktoré sú kategorizované ako hospodárske lesy a neúrodný lesný pozemok č. 16. V porastoch sú plánované výchovné zásahy, zodpovedajúce stavu a veku porastov. Vek predmetných porastov je 60 rokov. Sú tvorené hlavne dubom zimným, dubom cerovým, hrabom a vyskytujú sa aj lipa malolistá, javor poľný a čerešňa vtáčia. Porasty sú homogénne z hľadiska veku a štruktúry. 
Počas mapovania lesných biotopov bol zaznamenaný nedostatok mŕtveho dreva a hrubých stromov (sensu Mapovanie lesných biotopov, metodický pokyn z roku 2013), tento fenomén je však v hospodárskych lesoch v podmienkach Slovenska bežný a pomerne často sa vyskytujúci.
2. Socioekonomické pomery využívanie územia a jeho okolia, pozitívne a negatívne faktory
2.1 Historický kontext

Prvé doklady o využití územia pochádzajú z mladšej doby bronzovej (1700 rokov p. n. l.). Na odlesnenej vrcholovej planine (zóna B) sa primitívne ťažil kameň, o čom svedčia aj početné jamy, ktoré sa tu vyskytujú. Ťažba kameňa sa postupne zintenzívnila až napokon v 17. storočí vznikol kameňolom na ťažbu vápenca. V roku 1722 vznikla pri kameňolome batéria pecí na pálenie vápna. Po 2. svet. vojne bola ťažba ukončená, časť kameňolomu sa zmenila na dosiaľ funkčnú strelnicu a zvyšok na dnes už uzavretú a zrekultivovanú skládku odpadu.

V minulosti celé územie pokrýval teplomilný dubový les, ktorý bol v 14. - 15. storočí čiastočne vyklčovaný. Väčšina odlesnenej plochy slúžila v nasledujúcich storočiach ako pasienky. Pastva bola v dôsledku kolektivizácie poľnohospodárstva ukončená približne na prelome 50-tych a 60-tych rokov minulého storočia. Časť odlesnenej plochy juhozápadne až juhovýchodne bola v minulosti obrábaná maloroľníkmi, takže ju tvorila mozaika maloblokových polí, viníc, záhrad a sadov. 
V povojnovom období tu vznikla záhradkárska osada Vápenica, ktorá existuje dodnes. V 30-tych rokoch minulého storočia došlo k pokusu o osídlenie Sedlísk. Ovocný sad s vinicou a rodinným domom, z ktorého sa dosiaľ dochovali základy, bol situovaný v juhovýchodnej časti chráneného územia. Od 90-tych rokov minulého storočia sa na území zóny B striedavo na vybraných plochách vykonávajú manažmentové opatrenia.  
Obr. 1 Sukcesné zmeny v území (snímky z roku 2010 a 1950)  

2.2 Stručný opis aktuálneho stavu

Lesné hospodárstvo
Lesné porasty sú kategorizované ako hospodárske a sú štandardne obhospodarované v zmysle platnej legislatívy na úseku lesného hospodárstva. V súčasnosti sú pri obnove programu starostlivosti o les plánované výchovné zásahy, pričom je predpoklad, v prípade predpokladaného vývoja stavu lesných porastov, že výchovné zásahy budú plánované ešte cca 30 rokov. Na základe súčasnej porastovej štruktúry (rovnoveké homogénne porasty) je možné predpokladať, že tieto boli v minulosti obhospodarované v tej dobe štandardným spôsobom – holorubom.
Banská činnosť

V dnešnej dobe sa táto činnosť v území neuplatňuje. V minulosti sa tu ťažil vápenec. Bývalý kameňolom, v ktorom sa ťažil vápenec, je v súčasnej dobe využívaný ako strelnica pre poľovné združenie.  

Poľnohospodárstvo

Celková výmera poľnohospodárskeho pôdneho fondu v území je 7,24 ha. Tvoria ho trvalé trávne porasty (TTP) o celkovej výmere 6,02 ha a orná pôda o celkovej výmere 1,22 ha. Všetky pozemky vedené ako TTP sú poľnohospodársky nevyužívané. Na pozemkoch vedených ako TTP sa od roku 1992 uplatňujú manažmentové opatrenia.  

Poľovníctvo

Dotknuté územie sa nachádza v poľovnej oblasti pre srnčiu zver Marhat a zasahuje do poľovného revíru Soroš Hlohovec a Žaludnica Hlohovec. Hlavnou poľovnou zverou v revíri je srnec hôrny (Capreolus capreolus), diviak lesný (Sus scrofa), jeleň lesný (Cervus elaphus), zajac poľný (Lepus europeus) a bažant poľný (Phasianus colchicus).  

Cestovný ruch a rekreácia

Územím prechádza náučný chodník Sedliská, ktorý je trasovaný v zóne B. Celková dĺžka chodníka je 1 km s prevýšením 80 m. Okruh náučného chodníka má 4 zastávky a pre miestnych obyvateľov je častým cieľom prechádzok, nakoľko je dobre prístupný (začína a končí pri autobusovej zastávke). Hranicou územia prechádza aj červená turistická trasa č. 0705a Hlohovec-Bezovec, rekreačné stredisko (43 km). Územím nevedie žiadna oficiálna cyklotrasa, aj keď v minulosti bolo územie častým terčom cyklistov.
Z hľadiska rekreácie, územie v juhozápadnej časti hraničí so záhradkárskou a chatovou oblasťou Vápenica, určenou pre individuálnu rekreáciu. V súčasne platnej územnoplánovacej dokumentácii sa neuvažuje s jej priestorovým rozšírením. 
2.3 Návrh zásad a opatrení využívania územia a jeho okolia z hľadiska cieľov ochrany 

Zásady

Pri využívaní územia a jeho okolia v súlade so záujmami ochrany prírody je vhodné:

· uplatňovať zásady trvalo udržateľného obhospodarovania lesov s cieľom dosiahnuť prirodzené drevinové zloženie porastov a vhodnú vekovú a výškovú diferenciáciu lesných porastov,
· obhospodarovať poľnohospodársku pôdu spôsobom, ktorý by zabezpečil priaznivý stav biotopov európskeho významu (tzn. podporovať tradičné formy hospodárenia na poľnohospodárskych pozemkoch),
· ochraňovať prirodzené druhové zloženie ekosystémov.
Opatrenia:  
· Pravidelné kosenie (pasenie) trvalých trávnych porastov v území. 
· Dôsledne a včas odstraňovať ohniská inváznych druhov rastlín.
· Pri prikrmovaní lesnej zveri využívať spevnené plochy so zabezpečením pred znečisťovaním okolia a šírenia inváznych druhov rastlín.
· Dbať na dodržiavanie zákazu pohybu turistov mimo vyznačených turistických chodníkov v území so 4. stupňom ochrany.
· Pri obnovnej ťažbe lesných porastov vo fáze dorubu ponechať spravidla 10 ks živých stojacich stromov na 1 ha s priemernou hrúbkou kmeňa hlavnej úrovne predmetného porastu, spravidla v skupine (nie jednotlivo), napr. hospodársky menej významné jedince stromov.
· Ponechať spravidla 10 m³ drevnej hmoty/ha na prirodzený rozklad ako mŕtve drevo.

· Neodstraňovať ojedinele stojace suché stromy alebo zlomy na lesných pozemkoch, ktoré nemôžu byť zdrojom zvýšenej početnosti škodlivých biotických činiteľov, nepredstavujú možné nebezpečenstvo z hľadiska bezpečnosti a ochrany zdravia pri práci a nebránia technologickému sprístupneniu porastu.
Členenie územia na ekologicko-funkčné priestory
Územie sme rozčlenili vzhľadom na potrebu odlišných spôsobov starostlivosti na 5 ekologicko-funkčných priestorov (EFP). Ich distribúcia v území je zrejmá z mapovej prílohy č. 6.4 Mapa ekologicko-funkčných priestorov.

Tab. 6  Ekologicko-funkčné priestory CHA Sedliská
	Kód EFP
	Názov EFP
	Prehľad biotopov patriacich do EFP
	Špecifické socioekonomické využitie územia

	EFP1
	xerotermné travinno-bylinné spoločenstvá
	Tr1 (6210*), 
Tr2 (6240*)
	regulovaná pastva alebo kosenie 

	EFP2
	EFP 2.1 xerotermné kroviny
	Kr6 (40A0*)
	bez osobitného socioekonomického využitia alebo

regulovaná pastva (kosba)

	
	EFP 2.2 kroviny
	Kr7
	

	EFP3
	intenzifikované lúky 
	nezaradený biotop
	kosenie

	EFP4
	Sukcesné štádiá teplomilných dubín mimo lesných porastov
	Ls.3.1 (91H0*)
	Občasné prepasenie

	EFP5
	Lesné porasty 
	Ls2.1, 
Ls3.1 (91H0*)
	Bežná starostlivosť v zmysle programu starostlivosti o les, obmedzenia budú uplatňované cca o 30 rokov


EFP1 tvoria teplo a suchomilné travinno-bylinné porasty so zastúpením krovín do 30 % s výskytom biotopov Tr1 Suchomilné travinno-bylinné a krovinové porasty na vápnitom substráte s výskytom druhov z čeľade Orchidaceae (6210*) a mozaikovitým výskytom biotopu Tr2 Subpanónske travinno-bylinné porasty (6240*). Jeho výmera v území je 4,04 ha.
EFP2 je tvorený biotopmi Kr6 Xerotermné kroviny (40A0*), zaradeného do samostatného EFP 2.1 a biotopu Kr7 Trnkové a lieskové kroviny, zaradeného do samostatného EFP 2.2, miestami s mozaikovitým výskytom travinno-bylinných porastov. Jeho celková výmera je 1,72 ha.
EFP3 tvorí v súčasnosti kultúrna lúka na ornej pôde, s výmerou 1,22 ha.
EFP4 tvoria neobhospodarované, pomerne mladé porasty s dubom plstnatým na plochách, ktoré boli v minulosti odlesnené a vzhľadom k zachovaniu charakteru porastu by vyhovovalo občasné prepasenie tejto časti územia. Je situovaný mimo lesných porastov. Jeho výmera je 0,67 ha. 

EFP5 tvoria lesné biotopy Ls2.1 Dubovo-hrabové lesy karpatské a Ls3.1 Teplomilné submediteránne lesy (91H0*), s celkovou výmerou 35,99 ha.
Navrhované územie sa člení na dve zóny:

Zóna B (4. stupeň ochrany) – je vymedzená v juhozápadnej časti územia. Predstavuje nelesnú časť na území bývalej PR Sedliská. Výmera zóny B je 6,02 ha a patria sem nasledovné EFP:

EFP1 Xerotermné travinnobylinné spoločenstvá (biotopy Tr1, Tr2), 
EFP2 – 2. 1 xerotermné kroviny (biotop Kr6)

 2. 2 kroviny (biotop Kr7)  

EFP4 (časť)  Sukcesné štádium biotopu Ls3.1 mimo lesných porastov
Zóna D (2. stupeň ochrany) – je vymedzená väčšinou v lesnatej časti územia. Výmera zóny D je 37,62 ha a patria sem nasledovné EFP: 

EFP3 Intenzifikované lúky 
EFP4 (časť) Sukcesné štádium biotopu Ls3.1 mimo lesných porastov
EFP5 Lesné porasty (biotopy Ls2.1, Ls3.1)
3. Ciele starostlivosti a opatrenia na ich dosiahnutie
3.1 Stanovenie dlhodobých cieľov starostlivosti v nadväznosti na ekologicko-funkčné priestory zóny
Dlhodobým cieľom starostlivosti o územie je: Dosiahnuť do roku 2047 zlepšenie a následné udržiavanie dosiahnutého stavu biotopov a biotopov druhov európskeho významu, ktoré sú predmetmi ochrany územia.

Dlhodobý cieľ je rovnaký pre všetky zóny a ekologicko-funkčné priestory vyčlenené v území.
3.2 Stanovenie operatívnych cieľov v nadväznosti na ekologicko-funkčné priestory a zóny

Vedľajšie (operatívne) ciele: 

Vedľajší (operatívny) cieľ 1: Do roku 2027 dosiahnuť zlepšenie stavu biotopov travinno-bylinných porastov 6210* a 6240* a populácií druhu poniklec veľkokvetý (Pulsatilla grandis) z kategórie B do kategórie A a následné udržanie tohto stavu a vytvoriť optimálne biotopové podmienky pre populácie druhu Bolbelasmus unicornis.
Vedľajší (operatívny) cieľ 2: Do roku 2027 dosiahnuť zlepšenie stavu biotopu 40A0* Xerotermné kroviny z kategórie C do kategórie B a následne udržanie tohto stavu.
Vedľajší (operatívny) cieľ 3: Dosiahnuť postupné zlepšenie stavu lesného biotopu 91H0* z kategórie B do kategórie A a následne udržanie tohto stavu, čím sa vytvoria optimálne biotopové podmienky pre populácie živočíšnych druhov plocháč červený (Cucujus cinnabarinum) a roháč obyčajný (Lucanus cervus).
Vedľajší (operatívny) cieľ 4: Zabezpečiť kontinuitu získavania informácií o chránenom území a zvýšiť povedomie verejnosti o chránenom území a jeho hodnotách.
3.3 Rámcové plánovanie a modely hospodárenia pre lesné biotopy
Pri návrhoch modelov hospodárenia v schvaľovanom programe starostlivosti o les je potrebné rešpektovať cieľové drevinového zloženia pre jednotlivé hospodárske súbory lesných typov (HSLT) a porastové zmesi pre chránené územie: 

HSLT 208 - Sprašové bukové dúbravy

Pôdne aj vlhkostne pomerne priaznivé lokality v 2. lesnom vegetačnom stupni v tejto časti Považského Inovca, ktoré sú zaradené do kategórie lesov hospodárskych. Doplnok cieľového a obnovného drevinového zloženia pre skupiny drevín: ol = Lp, Jm, Bx, Jp, Cs

Vyskytujúce sa porastové zmesi drevín:

51 - Dubové ceriny – nepravé kmeňoviny – dva 60 ročné porasty s vhodným drevinovým zložením. Okrem duba cerového a zimného sa v poraste ešte vyskytujú hrab obyčajný, javor poľný a čerešňa vtáčia.  Do budúcna by bolo vhodné mierne zvýšiť zastúpenie hraba, prípadne ostatných listnatých drevín a popracovať na viacvrstvovej štruktúre týchto porastov. 

85 – Zmes duba, cera a hraba – nepravé kmeňoviny – 60  ročný porast s vhodným drevinovým zložením.  Okrem drevín  uvedených v názve tohto porastového typu sa tu ešte nachádza lipa malolistá v 10 %-nom zastúpení. Cieľom pestovateľských snáh v tomto poraste by  malo byť vybudovanie viacvrstvovej štruktúry.
3.4 Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia

Operatívny cieľ 1: Do roku 2027 dosiahnuť zlepšenie stavu biotopov travinno-bylinných porastov 6210* a 6240* a populácií druhu poniklec veľkokvetý (Pulsatilla grandis) z kategórie B do kategórie A a následné udržanie tohto stavu a vytvoriť optimálne biotopové podmienky pre populácie druhu Bolbelasmus unicornis.
Opatrenia:
1.1 Pasenie, resp. kosenie travinno-bylinných porastov v EFP1

Pastva

Najvhodnejším typom starostlivosti o xerotermné biotopy v území je extenzívna, kontinuálna pastva zmiešaného stáda kôz a oviec od konca apríla do konca júna s dozorom pastiera. Vzhľadom na prítomnosť jedovatých druhov rastlín (poniklece, hlaváčik) nie je možné využívať v tejto časti územia nátlakovú pastvu, aby zvieratá neboli nútené konzumovať väčšie množstvá jedovatých rastlín. Pri voľnej pastve sa vytvorí mozaikovitosť porastov (vzhľadom na výšku rastlín), vyhovujúca viacerým druhom bezstavovcov viazaných na xerotermné spoločenstvá.
Počiatočný interval pasenia môže byť každoročný, v období od 1. 4. – do 30.6. V prípade, že sa dosiahne cieľový stav porastu, bude stačiť vypasenie porastu raz za 3-4 roky.

Koncentrácia zvierat 6 – 7 ks na 1 ha (zaťaženie pastviny 0,72 – 0,84 dobytčej jednotky).
Pri pastve by malo dôjsť k primeranému vypaseniu tak, aby priemerná výška porastu bola v rozmedzí 5 – 10 cm.

Košarovanie zvierat bude zabezpečené mimo plochy zóny B.
Pastvou zmiešaného stáda oviec a kôz sa zabezpečí zároveň aj potlačenie nadmerného rastu drevín v EFP1 a disturbancia zošľapovaním.

Kosenie

Alternatívnym, menej vhodným typom starostlivosti o xerotermné porasty v prípade, že v lokalite nie je možné realizovať pastvu je kosenie. Seno je potrebné vyhrabať a odniesť z lokality. Hrabaním sa porast rozvoľní a vzniknú medzery pre klíčenie semien. V prípade, že nebude možné zabezpečiť pastvu v území CHA Sedliská, je možné použiť ako náhradný manažment  kosenie 1 x ročne. Každý rok by mala byť pokosená približne 1/3 plochy, polohu nepokosených plôch je nutné presúvať. Na miestach, kde je dominantným druhom ovsík obyčajný kosiť do jeho potlačenia každoročne, v termíne od 15. 5. do 15. 6., ostatné plochy je možné kosiť i neskôr.
1.2  Redukcia náletových drevín v EFP1
Pri odstraňovaní náletových drevín v prvom rade redukovať plochy hustejších a vyšších krovín, predovšetkým na okrajoch biotopu v susedstve s biotopom Kr7 smerom k mozaike krovín a travinno-bylinných spoločenstiev. Zastúpenie krovín v biotope Tr1 by nemalo presiahnuť 20 % pokryvnosti. Asanačný zásah na silne zarastajúcich stanovištiach na okrajoch EFP1 vykonávať formou manuálneho odstraňovania drevín s použitím motorovej píly a krovinorezu. Najvhodnejšie obdobie na zásah je v období po vyhniezdení vtákov (august, september). Zimné odstraňovanie drevín likviduje vývojové štádiá viacerých druhov hmyzu a okrem toho odstraňovanie drevín v čase vegetačného pokoja podporuje zmladzovanie drevín, čo v tomto biotope nie je cieľom starostlivosti. Všetku vyrezanú biomasu je potrebné odniesť mimo lokality a vhodným spôsobom zlikvidovať (spáliť, štiepkovať). Vyrezanú hmotu je možné aj dlhodobejšie deponovať a ponechať rozpadu na vybraných miestach mimo územia.
Zásah je potrebné vykonávať opakovane aspoň každých 5 rokov v kombinácii s inými typmi starostlivosti o porasty (pasením, kosením). 

Výrub bude zameraný na nasledovné dreviny: Rosa canina agg., Prunus spinosa, Crataegus monogyna, Ulmus minor, Syringa vulgaris. Bezprostredne po odstránení drevín je potrebné začať na plochách s odstránenými drevinami pásť.

Invázne dreviny (pajaseň, agát) nevyrezávať, postup ich likvidácie je popísaný v opatrení 1.4.
1.3 Odstraňovanie výmladkov 

V intervale raz za dva roky vykonať mechanickú likvidáciu výmladkov, ktoré neboli obmedzené pastvou – pokosenie krovinorezom a odstránenie drevnej hmoty.

1.4 Odstraňovanie inváznych a invázne sa správajúcich druhov drevín (agát, pajaseň) 
Na odstraňovania agátu sa môžu použiť rôzne metódy (Vítková 2014). Niektoré metódy z nich je možné využiť i pri odstraňovaní pajaseňa.

Vzhľadom na to, že pri druhoch ako agát (Robinia pseudoacacia) a pajaseň žliazkatý (Ailanthus altissima) je samotné mechanické odstraňovanie neefektívne, naopak mnohé spôsoby podporujú koreňovú výmladkovú schopnosť a rýchle klonálne šírenie, použijú sa modifikácie krúžkovacej metódy, ktorá je kombináciou mechanického a chemického spôsobu odstraňovania

Pri odstraňovaní týchto drevín v území budú využité  nasledovné spôsoby: 

a) Navŕtanie otvorov - v období od polovice augusta do konca  septembra  sa do kmeňov uvedených drevín sa vŕtačkou navŕtajú 4 – 7 cm hlboké otvory o priemere 8 mm pod 10o  uhlom smerom k jadru. Otvory sa okamžite vyplnia koncentrovaným herbicídom a zaizolujú sa vodovzdorným silikónovým tmelom, aby sa zabránilo zriedeniu, resp. vyplaveniu herbicídu dažďom alebo jeho vypareniu. Počet otvorov na drevine závisí od veľkosti stromu – 1 otvor na cca 7 cm obvodu kmeňa.

b) Na konci vegetačnej sezóny vytvoriť na kmeni záseky až na lyko s následnou aplikáciou herbicídu. Jednotlivé záseky by mali smerovať zhora dolu, musia byť pravidelne rozmiestnené po celom obvode kmeňa a oddelené od seba cca 7 cm vrstvou nenarušenej kôry. Do zásekov sa aplikuje herbicíd.

Na rozdiel od krúžkovacej metódy, kedy je kôra odstránená po celom obvode kmeňa sa herbicíd dostane až ku koreňom, použije sa menšie množstvo herbicídu a jednoduché vybavenie. Pri odstraňovaní vyšších drevín sa odporúča rúbať dreviny až potom, čo dôjde k ich vyschnutiu. 
Agátové drevo sa rozkladá veľa rokov (pajaseňu stačia dve vegetačné sezóny), takže pokiaľ sa vysychajúce dreviny budú nachádzať v blízkosti náučného chodníka, treba s touto skutočnosťou rátať a zabezpečiť bezpečnosť návštevníkov územia.

1.5 Odstraňovanie expanzívnych druhov bylín

Nedostatočný manažment na xerotermných lokalitách sa väčšinou prejavuje zvyšujúcou sa dominanciou niektorých vyšších druhov subxerofilných alebo mezofilných tráv. Pravidelnou starostlivosťou je možné tieto druhy z porastov eliminovať, príp. aspoň obmedziť.

Smlz kroviskový (Calamagrostis epigeios) -  Pastva, kosenie 1 x ročne nemajú preukázateľný vplyv na zníženie pokryvnosti smlzu, druh dostatočne eliminuje kosenie minimálne 2 x ročne. Menšiu plochu porastu smlzu v južnej časti EFP1 na okrajoch krovín kosiť 2 x ročne, prvá kosba v máji, druhá kosba neskoršie na jeseň.

Ovsík obyčajný (Arrhenatherum elatius) – neznáša pasenie, pastvou by sa malo nadmerné šírenie druhu obmedziť. V prípade, že nebude v území realizovaná pastva, je možné druh eliminovať kosením v období máj - začiatok júna. Kosenie má vplyv na znižovanie pokryvnosti druhu, pretože po odstránení nadzemnej biomasy a stariny dochádza k zvýšeniu teploty a zníženiu vlhkosti pôdy a s nástupom suchého leta vznikajú podmienky, ktoré tomuto mezofilnému druhu nevyhovujú. Ak kosenie 1 x ročne nezaberie, možno zvýšiť intenzitu kosenia na interval 2 x ročne. Po eliminácii ovsíka z porastov je možné termín kosby posunúť na neskoršie obdobie.
1.6 Vykonať opatrenia na zníženie rizika ruderalizácie travinno-bylinných biotopov z okolitej poľnohospodársky využívanej pôdy (EFP3)

Krovinové porasty na okrajoch územia susediacich s ornou pôdou a kultúrnou lúkou znižujú riziko ruderalizácie xerotermných porastov v chránenom území, a vzhľadom na svoju zapojenosť tiež riziko šírenia inváznych drevín. V tejto časti územia je vhodné  ponechať krovinové porasty bez zásahu v šírke cca 10 m od hranice územia. Za hranicou 10 m odstraňovať drevinovú vegetáciu s cieľom vytvoriť priestorovo, druhovo i vekovo heterogénny drevinový porast, v ktorom budú kroviny rásť v malých skupinkách alebo solitérne.  
V južnej časti parcely č. 6673 v zóne B ponechať cca 10 m pás krovín na okraji územia (odstrániť z neho iba  invázne druhy drevín), od 10 m pásu redukovať plochy hustejších a vyšších krovín smerom k solitérom drevín a mozaike krovín a travinnobylinných spoločenstiev.  Zastúpenie krovín by nemalo v tejto časti  presiahnuť 70 %  pokryvnosti.  
Podrobnejší popis vykonávania opatrenia je uvedený vyššie v opatrení 1.2.

Zásah je potrebné vykonávať opakovane aspoň každých 5 – 6 rokov v kombinácii s inými typmi starostlivosti o porasty (pasením, kosením). 

Invázne dreviny (pajaseň, agát) nevyrezávať, postup ich likvidácie je popísaný v opatrení 1.4. Pri asanačnom zásahu ponechávať všetky jedince Quercus pubescens, Prunus spinosa subsp. dasyphylla, Cerasus mahaleb, Cerasus fruticosa.
1.7 Vykonať opatrenia na zabránenie možného šírenia inváznych druhov rastlín v území  EFP3)

Pravidelným kosením s využitím bubnovej, príp. lištovej kosačky udržiavať trvalé trávne porasty v EFP 3 bez inváznych druhov rastlín. 
Operatívny cieľ 2. Do roku 2027 dosiahnuť zlepšenie stavu biotopu 40A0* Xerotermné kroviny z kategórie C do kategórie B a následne udržanie tohto stavu.
Opatrenia:
2.1  Zabezpečiť optimálne druhové zloženie v biotope Kr2 v EFP 2.
V súčasnosti sa na druhovom zložení podieľajú čerešňa krovitá (Cerasus fruticosa), čerešňa mahalebková (Cerasus mahaleb), slivka trnková chlpatá (Prunus spinosa subsp. dasyphylla). V  prípade, že v porastoch začnú prevládať trnky na úkor iných druhov drevín je potrebné zabezpečiť ich preriedenie. Vhodným obdobím na vykonanie zásahu je august – september. Podrobnejší popis vykonávania opatrenia je uvedený vyššie v opatrení 1.2.
Rovnako je nevyhnutné zabrániť šíreniu inváznych a invázne sa správajúcich drevín. Ich odstraňovanie je potrebné zabezpečiť spôsobom, ktorý je pre daný druh najúčinnejší. Podrobnejší popis opatrenia je uvedený vyššie v opatrení 1.4.
Operatívny cieľ 3. Dosiahnuť postupné zlepšenie stavu lesného biotopu 91H0* z kategórie B do kategórie A a následne udržanie tohto stavu, čím sa vytvoria optimálne biotopové podmienky pre populácie živočíšnych druhov plocháč červený (Cucujus cinnaberinum) a roháč obyčajný (Lucanus cervus).
Opatrenia:  

3.1  Aktívna podpora priaznivého vývoja  biotopu mimo porastových lesných plôch 
V tejto časti EFP je dôležité občasným prepásaním (prípadne kosením) udržiavať rozvoľnený charakter porastov. Pri pastve, resp. kosení chrániť všetky mladé jedince duba plstnatého. V prípade pastvy navrhujeme jedince obaliť netkanou textíliou. Pri kosbe, ktorá sa bude realizovať krovinorezom postačí jedince označiť napr. farebnými stužkami.
3.2  Zmenou hospodárenia zlepšiť stav biotopu v časti porastu 81a  
V tejto časti biotopu vytvoriť rozvoľnenú štruktúru, vylúčiť nepôvodné dreviny z obnovného a cieľového drevinového zloženia, doplniť dub plstnatý, otvoriť okrajovú porastovú stenu na zlepšenie svetelných podmienok, ponechávanie živých stojacich stromov na dožitie, ponechávanie hrubej drevnej hmoty ako mŕtve drevo.

3.3 Implementovať požiadavky aktívneho manažmentu ochrany prírody do Programu starostlivosti o lesy v súčinnosti so všetkými zainteresovanými lesníckymi subjektmi.
3.4 Biotopy môžu byť štandardne obhospodarované v zmysle PSL, kým nezačne obnova lesa (v súčasnosti majú predmetné porasty 60 rokov). 

3.5 Pri obnovnej ťažbe lesných porastov uplatniť zásady trvalo udržateľného obhospodarovania lesov s cieľom dosiahnuť prirodzené drevinové zloženie porastov a vhodnú vekovú a výškovú diferenciáciu lesných porastov
Pred obnovnou ťažbou vytypovať a následne vyznačiť stromy určené na dožitie. Ponechať minimálne 10 ks živých stojacich stromov na 1 ha s priemernou hrúbkou kmeňa hlavnej úrovne predmetného porastu, spravidla v skupine (nie jednotlivo), napr. hospodársky menej významné jedince stromov. Staré hrubé stromy sú biotopom pre celý rad organizmov (napr. dutinové hniezdiče, netopiere a podobne). V porastoch zabezpečiť stálu prítomnosť mŕtveho dreva, ktoré je významné z hľadiska vývoja a výskytu machov, lišajníkov, húb a niektorých rastlinných a živočíšnych druhov, čiže biodiverzity celého lesného ekosystému, ponechaním najmenej 10 m³ drevnej hmoty/ha ako mŕtveho dreva na stojato alebo ako ležaninu (štompy, ležanina nad 40 cm). Ponechávať v primeranom množstve aj biologicky hodnotné stojace suché stromy alebo zlomy na lesných pozemkoch, ktoré nemôžu byť zdrojom zvýšenej početnosti škodlivých biotických činiteľov, nepredstavujú možné nebezpečenstvo z hľadiska bezpečnosti a ochrany zdravia pri práci a nebránia technologickému sprístupneniu porastu.
Pri obnove lesných porastov prednostne používať maloplošné clonné ruby, obnovné prvky zakladať ideálne formou tzv. „kotlíkového rubu“. Striktne dodržiavať obnovné a cieľové drevinové zloženie uvedené v optimalizovaných modeloch a dbať na prítomnosť mŕtveho dreva nielen počas obnovy, ale už počas výchovných zásahov.
Operatívny cieľ 4. Zabezpečiť kontinuitu získavania informácií o chránenom území a zvýšiť povedomie verejnosti o chránenom území a jeho hodnotách. 
Opatrenia:
4.1 Pravidelne opakovať fytocenologický výskum nelesných xerotermných spoločenstiev a na jeho základe pokračovať v naplánovanej starostlivosti o nelesné biotopy v území, resp. starostlivosť upraviť
4.2 Pravidelne opakovať výskum a zabezpečiť monitoring vybraných skupín bezstavovcov (motýle a chrobáky) a vybraných rastlinných (Pulsatilla grandis) a živočíšnych druhov (Lucanus cervus a Bolbelasmus unicornis)
4.3 Pravidelne informovať o prírodných hodnotách a význame územia, zabezpečovať prednášky, odborné exkurzie do územia pre školy a verejnosť

	Opatrenie 1.1 -  Pasenie, resp. kosenie trávinno-bylinných porastov

· Pasenie (podľa vyššie uvedených odporúčaní)

· Kosenie (podľa vyššie uvedených odporúčaní)

	pasenie: 

2018 - 2047
1 x ročne (v mesiacoch IV.–VI.), po dosiahnutí cieľového stavu 1 x za tri roky

kosenie: 

2018 - 2047
1 x ročne ( v mesiacoch V. – VI.)
	Správa CHKO Malé Karpaty

vlastníci pozemkov
	ŠOP SR - Správa CHKO Malé Karpaty,
vlastníci pozemkov 

(napr. priame platby po registrácii do LPIS
	Stav biotopov - A, prítomnosť charakteristických a indikačných druhov biotopov  (zistené cez fytocenologické zápisy), pokosená výmera EFP1, EFP2 – zdokumentovaná (fotografie)
	1 x za 5 rokov
	EFP1

EFP2/ B zóna

	Opatrenie 1.2 -  Redukcia náletových drevín
	2018 - 2028
1 x 5 rokov
	Správa CHKO Malé Karpaty

Vlastníci pozemkov
	ŠOP SR - Správa CHKO Malé Karpaty,
vlastníci pozemkov 


	Zastúpenie krovín a drevín v EFP1 do 20 %, pričom netvoria súvislý porast, ale mozaiku s biotopom Tr1, prítomnosť charakteristických a indikačných druhov biotopu (cez fytocenologické zápisy)
	1 x za 5 rokov
	EFP1/ B zóna

	Opatrenie 1.3 -  Odstraňovanie výmladkov  
	2018 - 2047
1 x za 2 roky
	Správa CHKO Malé Karpaty

Vlastníci pozemkov
	ŠOP SR - Správa CHKO Malé Karpaty,
vlastníci pozemkov 
	Prítomnosť charakteristických a indikačných druhov biotopu bez výskytu krovín a  výmladkov
	1 x za 5 rokov
	EFP1/ B zóna

	Opatrenie 1.4 -  Odstraňovanie inváznych a invázne sa správajúcich druhov drevín odporúčanými metódami
	2018 - 2047
priebežne podľa potreby
	Správa CHKO Malé Karpaty

Vlastníci pozemkov
	ŠOP SR - Správa CHKO Malé Karpaty,
vlastníci pozemkov 
	Neprítomnosť nepôvodných druhov drevín v biotopoch zisťované cez floristický súpis druhov (fotodokumentácia)
	1 x za 5 rokov
	EFP1/ B zóna

	Opatrenie 1.5 -  Odstraňovanie expanzívnych druhov bylín:

· Pastvou
· Kosením


	pastvou:

2018 - 2047
(každoročne)

Kosením: 

2018 - 2047
2 x ročne
	Správa CHKO Malé Karpaty
	Správa CHKO Malé Karpaty
	Zníženie pokryvnosti až úplné expanzívnych druhov tráv zisťované cez fytocenologické zápisy 
	1 x ročne
	EFP1/ B zóna

	Opatrenie 1.6 -  Vykonať opatrenia na zníženie ruderalizácie trávinno-bylinných biotopov z okolitej poľnohospodársky využívanej pôdy

- ponechať pás krovín o šírke 10 m  
	2018 - 2047
(1 x 5 rokov)
	Správa CHKO Malé Karpaty
	Správa CHKO Malé Karpaty
	Znižovanie počtu a pokryvnosti ruderálnych druhov rastlín v biotopoch  až ich úplná eliminácia, zisťované cez floristický súpis druhov a ich pokryvnosti v Tansleyho stupnici

	1 x za 5 rokov
	EFP3/ D zóna

	Opatrenie 1.7 -  Vykonať opatrenia na zabránenie možného šírenia inváznych druhov rastlín v území
	2018 - 2047

	Správa CHKO Malé Karpaty

Vlastníci pozemkov
	ŠOP SR - Správa CHKO Malé Karpaty,
vlastníci pozemkov 
	Neprítomnosť nepôvodných druhov drevín v biotopoch  zisťované cez floristický súpis druhov 
	1 x za 5 rokov
	EFP3/ D zóna

	Operatívny cieľ 2:  Do roku 2027 dosiahnuť zlepšenie stavu biotopu 40A0* Xerotermné kroviny z kategórie C do kategórie B a následne udržanie tohto stavu.
Merateľný ukazovateľ plnenia: v roku 2027 dosiahnutý stav B biotopu 40A0*

	Opatrenie
	Harmonogram plnenia 
	Zodpovednosť za plnenie 
	Zdroje financií
	Stanovenie merateľných indikátorov plnenia
	Interval zisťovania stavu indikátorov plnenia
	EFP/ zóna

	Opatrenie 2.1 - Zlepšiť optimálne druhové zloženie v biotope Kr2 redukciou náletových a inváznych drevín
	2018 - 2047

Priebežne podľa potreby


	Správa CHKO Malé Karpaty

Vlastníci pozemkov
	Správa CHKO Malé Karpaty

Vlastníci pozemkov
	Neprítomnosť nepôvodných druhov drevín v biotope zisťované cez floristický súpis druhov
	1 x za 5 rokov
	EFP2/ B zóna

	Operatívny cieľ 3:  Dosiahnuť postupné zlepšenie stavu lesného biotopu 91H0* z kategórie B do kategórie A a následne udržanie tohto stavu, čím sa vytvoria optimálne biotopové podmienky pre populácie živočíšnych druhov plocháč červený (Cucujus cinnabarinum) a roháč obyčajný (Lucanus cervus).

Merateľný ukazovateľ plnenia: v roku 2047 dosiahnutý stav A biotopu 91H0*, vytvorené podmienky pre druhy plocháč červený (Cucujus cinnabarinum) a roháč obyčajný (Lucanus cervus)

	Opatrenie
	Harmonogram plnenia 
	Zodpovednosť za plnenie 
	Zdroje financií
	Stanovenie merateľných indikátorov plnenia
	Interval zisťovania stavu indikátorov plnenia
	EFP/ zóna

	Opatrenie 3.1 - Aktívna podpora priaznivého vývoja biotopu mimo porastových lesných plôch 

· prepásaním resp. kosením


	2018 - 2047

Priebežne podľa potreby              
	Správa CHKO Malé Karpaty
	Správa CHKO Malé Karpaty
	Udržiavanie zápoja pod 60 %.
	1 x za 5 rokov
	EFP4/ D zóna

	Opatrenie 3.2 - Zmenou hospodárenia zlepšiť stav biotopu v časti porastu 81a
	2018 - 2047

Priebežne podľa potreby
	Správa CHKO Malé Karpaty

Vlastníci a nájomcovia pozemkov
	Správa CHKO Malé Karpaty

Vlastníci a nájomcovia pozemkov
	Vizuálne hodnotenie, fotodokumentácia


	1 x za 5 rokov
	EFP4/ D zóna

	Opatrenie 3.3 - Implementovať požiadavky aktívneho manažmentu ochrany prírody do PSL v súčinnosti so všetkými zaiteresovanými
	2018 - 2047

Pri obnove PSL, 1 x 10 rokov
	Správa CHKO Malé Karpaty

Vlastníci a nájomcovia pozemkov
	Správa CHKO Malé Karpaty

Vlastníci a nájomcovia pozemkov
	Zapracovanie požiadaviek do PSL

	1 x 10 rokov 
	EFP4/ D zóna

	Opatrenie 3.4 - Biotopy štandardne obhospodarované v zmysle PSL, kým nezačne obnova lesa
	2018 - 2037

(30 rokov)
	Lesy SR, š.p.

Vlastníci pozemkov
	Lesy SR

Vlastníci pozemkov
	Až do obnovy lesa hospodárenie v zmysle PSL


	1 x 10 rokov 
	EFP5/ D zóna

	Opatrenie 3.5 - Pri obnovnej ťažbe lesných porastov uplatniť zásady trvalo udržateľného obhospodarovania lesov s cieľom dosiahnuť prirodzené drevinové zloženie porastov a vhodnú vekovú a výškovú diferenciáciu lesných porastov
	2038-2047


	Lesy SR, š.p.

Vlastníci pozemkov
	Lesy SR, š.p.

Vlastníci pozemkov
	Kvantifikácia ponechaných stojacich (10 stromov/ha) a ležiacich jedincov 10 m3 /ha) v porastoch, ponechané suché a stojace stromy – fotodokumentácia, zlepšenie druh. Zloženia a štruktúry porastov – využívanými spôsobmi 
	1 x za 5 rokov,  


	EFP5/ D zóna

	Operatívny cieľ 4: Zabezpečiť kontinuitu získavania informácií o chránenom území a zvýšiť povedomie verejnosti o chránenom území a jeho hodnotách.

Merateľný ukazovateľ plnenia: informácie o chránenom území a stave jeho predmetov ochrany

	Opatrenie
	Harmonogram plnenia 
	Zodpovednosť za plnenie 
	Zdroje financií
	Stanovenie merateľných indikátorov plnenia
	Interval zisťovania stavu indikátorov plnenia
	EFP/ zóna

	Opatrenie 4.1 - Pravidelne opakovať fytocenologický výskum nelesných xerotermných spoločenstiev a na jeho základe pokračovať v naplánovanej starostlivosti o nelesné biotopy v území, resp. starostlivosť upraviť

	2018 - 2047


	Správa CHKO Malé Karpaty
	Správa CHKO Malé Karpaty
	Fytocenologické zápisy a ich zhodnotenie, záznamy v KIMS
	1 x 5 rokov
	celé územie

	Opatrenie 4.2 - Pravidelne opakovať výskum a zabezpečiť monitoring vybraných skupín bezstavovcov (motýľov,  chrobákov) a vybraných druhov (Pulsatilla grandis, Lucanus cervus, Bolbelasmus unicornis)
	2018 - 2047


	Správa CHKO Malé Karpaty
	Správa CHKO Malé Karpaty
	Správy z výskumov.

Hodnotenie priaznivého stavu druhov  európskeho významu (spracované formuláre z každého roku monitoringu v systéme KIMS)
	1 x za rok
	celé územie

	Opatrenie 4.3 - Pravidelne informovať o prírodných hodnotách a význame územia, zabezpečovať prednášky, odborné exkurzie do územia pre školy a verejnosť
	2018 - 2047


	Správa CHKO Malé Karpaty
	Správa CHKO Malé Karpaty
	Počet organizovaných exkurzií, prednášok a vydaných článkov o území
	1 x za rok
	celé územie


4. Spôsob vyhodnocovania programu starostlivosti  

Program starostlivosti je vypracovaný na obdobie tridsiatich rokov (2018-2047). Hodnotenie opatrení programu starostlivosti sa bude vykonávať v päť ročných intervaloch. Plnenie aktivít by malo byť kontrolované podľa termínov v harmonograme navrhovaných opatrení (kapitola 3.4.) naplnením výstupu aktivity podľa stanoveného indikátor. Kontrola bude realizovaná  komisiou, v ktorej budú zástupcovia všetkých zainteresovaných subjektov. Termíny odpočtu budú nastavené logicky v termínoch, kedy je možné kontrolovať výstupy. 

Výstupom kontroly bude správa o vykonanej kontrole, ktorá bude odoslaná orgánu ochrany prírody, ktorý schvaľuje program starostlivosti o chránené územie s prípadnými návrhmi na modifikáciu programu starostlivosti podľa výsledkov riešených aktivít. Modifikácie budú považované za dodatky programu starostlivosti a po prerokovaní a schválení orgánom ochrany prírody sa stanú integrálnou súčasťou programu starostlivosti.

6. Prílohy

6.1  Mapa predmetov ochrany

6.2 Mapa identifikácie vlastnícko-užívateľských vzťahov

6.3  Mapa využitia územia

6.4
Mapa ekologicko-funkčných priestorov

6.5
Mapa zón 

6.6
Mapy navrhovaných opatrení starostlivosti na jednotlivých parcelách alebo jednotkách priestorového rozčlenenia (JPRL, LPIS)
6.6.1 Mapy navrhovaných opatrení starostlivosti na jednotlivých parcelách KN Reg. C

6.6.2 Mapy navrhovaných opatrení starostlivosti na jednotlivých parcelách KN Reg. E

6.7 Iná dokumentácia
Nevyhotovuje sa.

